તમારા માટે આરોગ્યની તકેદારી રાખવાની સલાહ આપતું સપ્તાહ શરૃ થવા જાય છે. આ સપ્તાહના સમયગાળા દરમિયાન આપનું સ્વાસ્થ્ય નરમ-ગરમ રહેતું જણાય. ખાન-પાન, આહાર-વિહારમાં તકેદારી રાખવી સલાહભરી રહેશે. જાહેરજીવન તથા રાજકીય પ્રવૃત્તિ સાથે સંકળાયેલા જાતકો માટે સમય લાભદાયી બની રહે. માન-મોભો, પદોન્નતિ થાય. આર્થિક સમસ્યા હશે તો દૂર થવા પામે. વડીલ વર્ગ, માતા-પિતાથી લાભ થાય. સાંસારિક જીવનમાં જીવનસાથી સાથે અણબનાવ-મતભેદ થઈ શકે છે. સંબંધોની ગરિમા જાળવશો તો સ્થિતિ કાબુમાં રાખી શકશો. તા. ૧ર થી ૧પ માન-સન્માન મળે. તા. ૧૬ થી ૧૮ આરોગ્ય સાચવવું.